**Iarnă nesfârşită**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din ţurţuri se scurg reci lacrimi stelare

Mai ieri fulgi argintii în zbor, nonşalanţi,

Astăzi se topesc printre raze de soare,

De frig şi de vânt nu mai sunt răsfăţaţi.

Printre nouri se plimbă agale lumina,

Fantome de corbi se aud croncănind,

Peste iarnă încet se trage cortina

Vrăbiuţele la multe taifasuri se prind.

În grădină, afară, zâmbesc ghioceii.

Încălţaţi cu ghetuţe, cadouri din cer,

Mugurii pe ram, se desfac singuratici

Numai eu încă mai port în inimă ger.

Încă mi se aşează zăpadă pe suflet

Cu steluţe de dor şi durere nestinsă,

Am viscol şi iarnă nesfârşită în umblet

Şi troiene de sânge în candela-mi stinsă.